'Brandstigters moet oor die kole gehaal word' | Maroela Media
Die stadsaal in Bloemfontein nadat dit Woensdag (21 Junie 2017) aan die brand gesteek is. Foto: Twitter via @farmingportal
Die Solidariteit Beweging het vandeesweek gesê hy dring daarop aan dat die brandstigters en geweldplegers wat tydens betogings in Bloemfontein en Schweizer-Reneke skade aan geskiedkundige geboue, skole en sakeondernemings aangerig het, vervolg en gestraf moet word.
Flip Buys, voorsitter van die Solidariteit Beweging, sê daar heers tans 'n kultuur van verwoesting in Suid-Afrika.
"Die wydverspreide neiging dat protesaksies uitloop op geweld en brandstigting kan nie langer geduld word nie. Die SAPD sal moet verduidelik hoekom daar nie voorkomend opgetree is nie," het Buys gesê.
Dit volg nadat 'n moderne brandweerstasie in Chris Hani Square asook die geskiedkundige Bloemfontein-stadsaal tydens 'n staking van die vakbond Samwu deur brande verwoes is en die BP Leinaeng-biblioteek gevandaliseer is. Vroeër vandeesmaand het Schweizer-Reneke ook onder verwoestende brande deur stakende werkers deurgeloop.
Buys sê dit is belangrik om te onthou dat die reg op wettige protes nie die reg op geweld en verwoesting insluit nie. "Indien die owerhede nie optree nie, sal die Solidariteit Beweging dit oorweeg om private vervolging en eise teen die skuldiges in te stel."
Solidariteit dring ook aan dat skadevergoedingseise teen die betrokkenes ingestel word om te verhoed dat "onskuldige, hardwerkende belastingbetalers" daarvoor moet opdok.
Buys het voorts gesê dat die grondliggende oorsake is dat die ANC-beheerde rade swak beheer word en dat die voortspruitende gevolge na die polisie en howe afgeskuif word. "Die oplossing is dat die ANC sy uitgediende struggle- politieke kultuur verander en aanpas by moderne tye," het hy bygevoeg.
"Die land verkeer reeds in 'n krisis en geweld en brandstigting is verdere olie op die vuur."
Bloemfontein Flip Buys Solidariteit
Man geskiet tydens winkelrooftog
Hoe draai 'n mens so 'n kultuur om? Hoe verander jy daardie mense se koppe, meeste van hulle is van die laags geskooldes. Vir hulle en baie ander, het hulle net die klere aan die lyf en hulle woon in plakkerkampe, hulle het geen gevoel vir ander se waardes nie, wat nog te sê van die vooruitgang wat ons om ons sien in daardie geboue wat hulle verwoes. Dit gaan vir hulle suiwer om oorlewing. Die enigste kans wat mens het, is om hulle beter te gee as wat hulle het, om hulle iets te gee om na uit te… Lees meer »
Solidariteit moet dalk vir die polisie verduidelik hoe hierdie geweld sonder die gebruik van geweld voorkom kan word. Dit na hulle bekommerd was oor die gebruik van geweld deur die polisie teen onluste makers.
Solidariteit is 'n klomp hippokrate.
Hoe meer jy die mense gee en help hoe slegter word hulle. Hul kultuur kan jy nie verander.
Die organiseerders van protesaksie staan PA vir enige suksesse.
Laat hulle dan tog ook PA staan vir openbare geweld brandstigting en beskadiging van openbare en private eiendomme, as dan nie anders kan nie, in hulle private hoedanigheid.
As julle dan proteste WIL organiseer moet hulle ten volle verantwoording neem vir die uitkomste , positiewes en NEGATIEWES, van sulke optredes
ek stem heelhartig saam – hoe meer die hand ontvang hoe meer wil die hand he. Kultuur van " u owe me " steek als aan die brand vir Vader weet alleen hoekom, en vlg jaar plunder ons in elk geval weer …. hartseer en so pateties…..